บุษบาภาษาศิลป์

บุษบาภาษาศิลป์ (Hanayamata) เป็นมังงะเขียนโดย โซ ฮามายูมิบะ ตีพิมพ์ลงในนิตยสารแนวเซเน็งชื่อ มังงะไทม์คิระระฟอร์เวิร์ด ของสำนักพิมพ์โฮบุนชะ ตั้งแต่เดือนมิถุนายน พ.ศ. 2554 โดยมีฉบับรวมเล่มแล้วทั้งหมด 10 เล่มจบ และอนิเมะสร้างโดยแมดเฮาส์ ออกอากาศที่ญี่ปุ่นระหว่างเดือนกรกฎาคมถึงเดือนกันยายน พ.ศ. 2557

**โครงเรื่อง**
เซคิยะ นารุ เด็กหญิงมัธยมต้นธรรมดาอายุ 14 ปี ผู้ชื่นชอบเรื่องเทพนิยาย แต่เธอกังวลที่เธอนั้นไม่ได้มีความสนใจเรื่องอื่น เธอบังเอิญได้พบกับ "ภูต" เด็กหญิงชาวต่างชาติซึ่งกำลังซ้อมเต้นในตอนกลางคืน แล้วก็ได้ชักชวนนารุให้ร่วมกับเธอและแนะนำนารุเข้าสู่โลกของการเต้นโยซาโค่ย ชื่อเรื่องนำมาจากอักษรตัวแรกของชื่อจริงแต่ละคน ได้แก่ ฮานะ, นารุ, ยายะ, มาจิ และ ทามิ

**ตัวละคร**

**ตัวละครหลัก**
เซคิยะ นารุ 
(Sekiya Naru)
 ให้เสียงโดย: เรย์นะ อุเอดะ
สาวน้อยอายุ 14 ปี คิดว่าตนเองเป็นคนธรรมดา ไม่มีอะไรโดดเด่น ชื่นชอบเรื่องเกี่ยวกับเทพนิยาย นอกจากนั้นเธอก็ไม่ได้มีความสนใจเรื่องอื่นเลย เวลาอยู่บ้านก็จะฝึกอิไอโด หลังจากเธอพบกับฮานะ ก็ได้ถูกชักชวนมาเต้นโยซาโค่ย เธอก็ได้เริ่มเปลี่ยนแปลงตนเองทีละเล็กทีละน้อย ดอกไม้ที่ชอบคือ ดอกซากุระ
ฮานะ เอ็น. ฟอร์นเทนสแตนด์
(Hana N. Fountainstand)
 ให้เสียงโดย: มินามิ ทานากะ
นักเรียนแลกเปลี่ยนจากสหรัฐอเมริกา อยู่ห้องเรียนเดียวกันนารุ โดยชื่นชอบการเต้นโยซาโค่ย เพราะตอนเด็กเธอได้มาเที่ยวญี่ปุ่นแล้วเห็นการเต้นโยซาโค่ย เธอตัดสินใจมาอยู่ที่ญี่ปุ่นและตั้งชมรมโยซาโค่ย โดยชวนนารุเข้าร่วม ดอกไม้ที่ชอบคือ ดอกบลูสตาร์
ซาซาเมะ ยายะ
(Sasame Yaya)
 ให้เสียงโดย: คายะ โอกุโนะ
เพื่อนสนิทของนารุ ที่บ้านเป็นร้านบะหมี่ เป็นคนเก่งและสวย ทำให้เป็นคนดังในโรงเรียน เป็นคนเขียนลายมือแย่ เป็นคนค่อนข้างหวงนารุและรู้สึกอิจฉาเวลาที่นารุเป็นเพื่อนกับคนอื่น ตอนแรกเธอเข้าร่วมชมรมโยซาโค่ยแค่ในนามเท่านั้น แต่หลังจากที่ความฝันของเธอในการตั้งวงดนตรีพังลง ไม่ช้าเธอก็ร่วมชมรมอย่างจริงจัง ดอกไม้ที่ชอบคือ ดอกกุหลาบ
นิชิมิคาโดะ ทามิ
(Nishimikado Tami)
 ให้เสียงโดย: ยุกะ โอตสึโบะ
รองประธานสภานักเรียน เธอโตมากับนารุ เพราะพ่อของทั้งสองคนเป็นคนรู้จักกัน ทามิเปรียนเสมือนพี่สาวของนารุ ทามิเป็นคนติดพ่อ โดยเธอใช้เวลาทั้งหมดเพื่อฝึกตนให้เป็นแบบกุลสตรีญี่ปุ่นเพื่อให้พ่อภูมิใจ อย่างไรก็ตาม นารุก็ได้ช่วยให้ทามิเอาชนะความกังวลของตัวเอง และเข้าร่วมชมรมโยซาโค่ย ดอกไม้ที่ชอบคือ ดอกลิลลี่
โทคิซาวะ มาจิ
(Tokiwa Machi)
 ให้เสียงโดย: มานามิ นุมากุระ
ประธานสภานักเรียนและเพื่อนสนิทของทามิ เป็นคนเข้มงวดกับกฏระเบียบแต่ก็อ่อนโยนกับของน่ารักๆ ดอกไม้ที่ชอบคือ ดอกทานตะวัน

**ชมรมโยซาโค่ย**
โทคิวะ ซาริ
(Tokiwa Sari)
 ให้เสียงโดย: เมงุมิ โทโยงุจิ
ครูประจำชั้นของนารุ, ยายะและฮานะและเป็นครูสอนภาษาอังกฤษ และยังเป็นพี่สาวของมาจิด้วย มีชื่อเล่นว่า 'อาจารย์แซลลี่' (Sally-sensei) ต่อมาเป็นครูที่ปรึกษาชมรมโยซาโค่ย

**ตัวละครสมทบ**
โอฟุนะ มาซารุ
(Ōfuna Masaru)
 ให้เสียงโดย: สึโยชิ โคยามะ
เจ้าของร้านโยซาโค่ยมาซารุ อายุ 33 ปีมีหน้าตาคล้ายยากุซ่า แต่จริงๆ แล้วเป็นคนใจดีและพร้อมที่ช่วยเหลือคนที่สนใจในโยซาโค่ย

**สื่อต่างๆ**

**มังงะ**
เริ่มตีพิมพ์ลงในนิตยสารแนวเซเน็ง มังงะไทม์คิระระฟอร์เวิร์ด ของสำนักพิมพ์โฮบุนชะ ตั้งแต่มิถุนายน พ.ศ. 2554 ฉบับรวมเล่มเล่มที่ 1 วางจำหน่ายเมื่อวันที่ 12 ธันวาคม พ.ศ. 2554 เล่มที่ 2 วางจำหน่ายเมื่อวันที่ 12 กรกฎาคม พ.ศ. 2555 เล่มที่ 3 วางจำหน่ายเมื่อวันที่ 12 เมษายน พ.ศ. 2556 เล่มที่ 4 วางจำหน่ายเมื่อวันที่ 10 มกราคม พ.ศ. 2557 เล่มที่ 5 วางจำหน่ายเมื่อวันที่ 11 กรกฎาคม พ.ศ. 2557 และเล่นที่ 6 วางจำหน่ายเมื่อวันที่ 12 กันยายน พ.ศ. 2557
สำหรับประเทศไทยนั้น สำนักพิมพ์รักพิมพ์ เป็นผู้แปลและจัดจำหน่าย โดยฉบับรวมเล่มเล่มที่ 1 วางจำหน่ายเมื่อวันที่ 13 กันยายน พ.ศ. 2556
เล่มที่ 2 วางจำหน่ายเมื่อวันที่ 11 ตุลาคม พ.ศ. 2556 และเล่มที่ 3 วางจำหน่ายเมื่อวันที่ 11 ธันวาคม พ.ศ. 2556

**อนิเมะ**
อนิเมะผลิตโดย แมดเฮาส์ เริ่มออกอากาศที่ญี่ปุ่นเมื่อวันที่ 7 กรกฎาคม พ.ศ. 2557 โดยเพลงเปิดคือเพลง "ฮะนะ วะ โอะโดะเระยะ อิโนะฮะ นิ โฮะ" (เต้นรำในกลิ่นของดอกไม้) ขับร้องโดย Team Hanayamata (เรอินะ อุเอะดะ, คะยะ โอะคุโนะ, มินะมิ ทะนะกะ, ยุกะ โอทสึโบะ, และ มะนะมิ นุมะคุระ), ส่วนเพลงปิดคือเพลง "ฮะนะยุกิ" (เกล็ดหิมะ) ขับร้องโดย smileY inc.

**วิดีโอเกม**
ฮานายามาตะ โยซาโค่ย ไลฟ์! (Hanayamata: Yosakoi Live!) เป็นเกมแนวดนตรีและผจญภัย พัฒนาโดย บันไดนัมโกะเกมส์ โดยจะวางจำหน่ายลงเครื่อง เพลย์สเตชันวิต้า วันที่ 13 พฤศจิกายน พ.ศ. 2557 ในรูปแบบปกติและรูปแบบจำนวนจำกัด โดยมีของแถมเป็นบลู-เรย์พิเศษและดรามาซีดี

**อ้างอิง**

**แหล่งข้อมูลอื่น**
เว็บไซค์อนิเมะอย่างเป็นทางการ 
*15774
หมวดหมู่:มังงะที่ตีพิมพ์ในปี พ.ศ. 2554
หมวดหมู่:อนิเมะที่ออกฉายในปี พ.ศ. 2557
หมวดหมู่:การ์ตูนญี่ปุ่นแนวเซเน็ง‎
หมวดหมู่:แมดเฮาส์